Sign in / Join .st0{fill:#34437F;} .st1{fill:#878787;} Thursday, December 2, 2021 ikteb hawn… Fittex Tifel mixli bil-qtil ta' ħames persuni akkużat bħala adult Minn talk.mt December 2, 2021 talk.mt Is-suspettat ewlieni tal-isparatura fi skola f'Michigan se jkun qiegħed jaffaċċja akkużi ta' terroriżmu u omiċidju volontarju wara li spara u qatel erba' persuni u ħalla sebgħa oħra midrubin. Il-prosekuturi akkużaw lill-istudent Ethan Crumbley ta' 15-il sena daqslikieku kien adult. Huwa wieġeb mhux ħati, filwaqt li l-Pulizija għad trid tidentifika il-motiv wara l-attakk. Il-vittmi ġew identifikati bħala Tate Myre ta' 16-il sena, Madiysn Baldwin ta' 17-il sena, Hana St Juliana ta' 14-il sena u Justin Shilling ta' 17-il sena. Waqt li kienet qiegħda tħabbar l-akkużi fil-konfront taż-żagħżugħ, il-prosekutur Karen McDonald qalet li l-uffiċċju tagħha kellu "muntanja ta' evidenza diġitali" biex tipprova li s-suspettat kien ippjana l-attakk "ferm qabel l-inċident". Hija kkonfermat li filmat partikolari li ttieħed il-lejl ta' qabel l-isparatura juri lill-akkużat jiddiskuti dwar il-qtil. Il-prosekutur żiedet li d-deċiżjoni li ż-żagħżugħ ikun trattat bħala adult għal dan l-inċident traġiku kienet "l-aktar deċiżjoni f'lokha". Filwaqt li rrifjuta li jitkellem mal-investigaturi, ż-żagħżugħ se jkun qiegħed jiġi trasferit miċ-ċentru ta' detenzjoni fejn jinżammu l-minorenni lejn ħabs f'Oakland. Artiklu preċedenti Il-Qorti Kostituzzjonali ma ssibx ksur tad-drittijiet ta' George Degiorgio Artiklu li jmiss Kartolina mit-tfal għall-anzjani